b'\n_START_ARTICLE_\nGrand Th\xc3\xa9\xc3\xa2tre de Luxembourg\n_START_SECTION_\nOm teateret\n_START_PARAGRAPH_\nI desember 1958 inviterte Luxembourg by til arkitektkonkurranse for \xc3\xa5 designe byens nye operahus. Det nye operahuset skulle avlaste det gamle Th\xc3\xa9\xc3\xa2tre des Capucins fra 1869. Franskmannen Alain Bourbonnais vant konkurransen, og byggearbeidene tok til h\xc3\xb8sten 1959. Teateret ble innviet 15. april 1964._NEWLINE_Utover i 1990-\xc3\xa5rene ble krav til akustikk, scenefasiliteter og sikkerhet stadig st\xc3\xb8rre, og et st\xc3\xb8rre arbeid ble satt i gang for \xc3\xa5 modernisere teateret. Arbeidet ble utf\xc3\xb8rt i 2002\xe2\x80\x932003 av Berlin-firmaet Gerling + Arendt Planungsgesellschaft mbH, og teateret \xc3\xa5pnet d\xc3\xb8rene p\xc3\xa5 nytt i september 2003 under navnet Grand th\xc3\xa9\xc3\xa2tre de Luxembourg._NEWLINE_Teateret har to saler: hovedsalen med 943 plasser, og en studiosal med plass opptil 400 personer. Det er ogs\xc3\xa5 en underjordisk parkeringshus med 450 parkeringsplasser. I tillegg fikk foajeen nye garderobefasiliteter, det ble bygget en ny bar i foajeens balkong._NEWLINE_Grand th\xc3\xa9\xc3\xa2tre er i dag Luxembourgs store teaterhus og produserer b\xc3\xa5de drama, konserter, operaforestillinger og balletter. Eurovision Song Contest 1973 og 1984 ble ogs\xc3\xa5 arrangert her.'